Аруна Санкаранарајанан
aruna.evam@gmail.com
Арнауд Бонати (Arnaud Bonatti)
arnaud.bonatti@gmail.com
Гутајте различите бонусе да бисте освојили поене.

# Освајање поена у Змичеку

Поене у Змичеку можете освојити једући бонусе. Постоји 5 различитих врста бонуса у Змичеку:

Бонус у облику јабуке : Овај бонус узрокује повећање дужине црвића. Поени које добијате једући јабуку варирају од нивоа до нивоа и представљају умножак броја нивоа. На 1. нивоу, прва јабука ће вам дати 1 поен, друга јабука 2 поена, трећа јабука 3 поена и тако даље. На 2. нивоу, прва јабука ће вам дати 2 поена, друга јабука 4 поена, трећа јабука 6 поена и тако даље. На 26. нивоу, стога, прва јабука ће вам дати 26 поена, друга јабука 52 поена и тако даље.

Редослед јабука не зависи од броја јабука које је црвић већ појео. Ако је игра на 1. нивоу и ако 1. играч поједе прву јабуку, он осваја 1 поен, ако 2. играч поједе другу јабуку, он осваја 2 поена; трећи играч може изабрати да не једе ниједну јабуку до десете јабуке и освоји 10 поена одједном.

Бонус у облику срца : Овај бонус вам даје додатни живот и не узрокује повећање дужине вашег црвића.

Бонус у облику дијаманта : Овај бонус не узрокује повећање дужине црвића и не даје вам никакве поене. Он узрокује преокрет у кретању свих осталих црвића у игри.

Бонус у облику банане : Овај бонус узрокује веће повећање дужине црвића него бонус у облику јабуке. Поени које даје овај бонус варирају у зависности од броја нивоа и дужине црвића. Што је већи број нивоа и што је дужи црвић, то се више поена осваја једући овај бонус.

Бонус у облику трешње : Овај бонус узрокује смањење дужине црвића. Поени које даје овај бонус завиде од броја нивоа и дужине црвића. Што је већи број нивоа и што је дужи црвић, то се више поена осваја једући овај бонус.